Gugusan FELDA Bukit Rokan

Gugusan FELDA Bukit Rokan merupakan salah satu kawasan tanah rancangan di Negeri Sembilan, Malaysia. Ia terletak di bawah FELDA Wilayah Raja Alias. Gugusan FELDA Bukit Rokan terletak dalam daerah Tampin dan terletak dalam kawasan DUN Gemencheh. Gugusan ini merangkumi tiga kawasan tanah rancangan iaitu FELDA Bukit Rokan (di bahagian timur), FELDA Bukit Rokan Utara dan FELDA Bukit Rokan Barat.

FELDA Bukit Rokan Utara diteroka pada tahun 1969 dan mula didiami pada tahun 1972. FELDA Bukit Rokan Barat pula dibuka pada tahun 1979 dan mula didiami pada tahun 1985.

 Demografi 
Keadaan tanah pamah yang subur menggalakkan peneroka menjalankan aktiviti pertanian seperti tanaman kelapa sawit dan getah. Ia merupakan sebuah perkampungan pertanian separa moden dan didiami oleh penduduk berbilang bangsa. Lokasi kampung ini adalah strategik dengan kedudukannya yang bersempadan dengan tiga daerah iaitu Tampin, Jempol dan Kuala Pilah. 

 Infrastruktur 
Kampung ini juga turut dilengkapi dengan pelbagai kemudahan seperti perpustakaan desa, sekolah rendah dan menengah, gelanggang futsal, masjid dan klinik desa.

 Sekolah 
 Sekolah Kebangsaan Bukit Rokan
 Sekolah Kebangsaan Bukit Rokan Utara (F)
 Sekolah Kebangsaan Bukit Rokan Barat (F)
 Sekolah Menengah Kebangsaan Bukit Rokan

Lihat juga
 Senarai Tanah Rancangan Felda

Rujukan

Pautan luar 
 Gangguan Bekalan Air Di Beberapa Kawasan Di NS Rabu Ini
 Pusat Internet Felda Bukit Jalor

B
Kategori:Tanah rancangan FELDA di Negeri Sembilan
Kategori:Petempatan di Daerah Tampin